CELEX: C2007/235/60
Language: el
Date: 2007-10-06 00:00:00
Title: Υπόθεση F-83/07: Προσφυγή της 14ης Αυγούστου 2007 — Zangerl-Posselt κατά Επιτροπής

6.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 235/32
            
         Προσφυγή της 14ης Αυγούστου 2007 — Zangerl-Posselt κατά Επιτροπής
   (Υπόθεση F-83/07)
   (2007/C 235/60)
   Γλώσσα διαδικασίας: η γερμανική
   Διάδικοι
   
      Προσφεύγουσα: Brigitte Zangerl-Posselt (Saarbrücken, Γερμανία) (εκπρόσωπος: S. Paulmann, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της εξεταστικής επιτροπής του διαγωνισμού EPSO/AST/27/06 [γερμανόφωνοι άνδρες και γυναίκες βοηθοί (AST1)], να μην κάνει δεκτή την προσφεύγουσα στις πρακτικές και προφορικές εξετάσεις του εν λόγω διαγωνισμού, η οποία της κοινοποιήθηκε με έγγραφο της EPSO της 18ης Ιουνίου 2007 και επιβεβαιώθηκε με έγγραφο της 25ης Ιουλίου 2007·
            
         
               —
            
            
               να καταδικάσει την Επιτροπή των Ευρωπαϊκών Κοινοτήτων στα δικαστικά έξοδα.
            
         Ισχυρισμοί και κύρια επιχειρήματα
   Η εξεταστική επιτροπή του διαγωνισμού EPSO/AST/27/06 [γερμανόφωνοι άνδρες και γυναίκες βοηθοί (AST1) για την άσκηση καθηκόντων γραμματείας] δεν έκανε δεκτή τη συμμετοχή της προσφεύγουσας στις πρακτικές και προφορικές εξετάσεις διότι αυτή δεν είχε το απαιτούμενο δίπλωμα (Abitur).
   Η προσφεύγουσα ισχυρίζεται κυρίως ότι το δίπλωμά της (Realschulabschluss) είναι σύμφωνο προς τις απαιτήσεις του τίτλου A, σημείο II.1, στοιχείο ii), της προκηρύξεως του διαγωνισμού. Ισχυρίζεται ότι η κατάταξη των διπλωμάτων βασίζεται, τόσο στη Γερμανία όσο και σε ευρωπαϊκό επίπεδο, στην Ιnternational Standard Classification of Education του 1997 (ISCED) που καταρτίστηκε από την UNESCO και της οποίας η ορολογία χρησιμοποιήθηκε επίσης στην προκήρυξη του διαγωνισμού. Το Realschulabschluss συγκαταλέγεται έτσι στα διπλώματα ολοκληρώσεως δευτεροβάθμιας εκπαίδευσης (επίπεδο 2 της ISCED) και καθιστά δυνατή την πρόσβαση στην μεταδευτεροβάθμια εκπαίδευση (επίπεδο 4 της ISCED).
   Η προσφεύγουσα ισχυρίζεται ακόμη ότι η απόφαση της καθής στηρίζεται σε ανεπαρκή και εσφαλμένη αιτιολογία.